stanford-oval/wikipedia huggingface dataset:
เดสมอนด์ ดอส

| เดสมอนด์ ดอส |
| --- | --- |
Doss about to receive the Medal of Honor in October 1945
ชื่อเกิด: เดสมอนด์ โทมัส ดอส
ชื่อเล่น: พรีทเชอร์
เกิด: 07 กุมภาพันธ์ ค.ศ. 1919(1919-02-07) Lynchburg, Virginia, U.S.
เสียชีวิต: 23 มีนาคม ค.ศ. 2006(2006-03-23) (87 ปี) Piedmont, Alabama, U.S.
รับใช้:  สหรัฐ
แผนก/สังกัด:  กองทัพบกสหรัฐ  Army Medical Service
ประจำการ: 1942–1946
ชั้นยศ:  สิบโท
เลขประจำตัว: 33158036
หน่วย:  B Company, 1st Battalion, 307th Infantry, 77th Infantry Division
การยุทธ์: สงครามโลกครั้งที่สอง ยุทธการที่เกาะกวม  ยุทธการที่เลย์เต  ยุทธการที่โอกินาวะ 
คู่สมรส: Dorothy Schutte (สมรส 1942; เสียชีวิต 1991) Frances Duman (สมรส 1993)
บุตร: 1
เดสมอนด์ โทมัส ดอส (อังกฤษ: Desmond Thomas Doss: 7 กุมภาพันธ์ ค.ศ. 1919 – 23 มีนาคม ค.ศ. 2006) เป็นนายทหารอเมริกันยศสิบโทแห่งกองทัพสหรัฐ ได้ทำหน้าที่เป็นเสนารักษ์ให้กับกรมทหารราบที่ 307 ในสงครามโลกครั้งที่ 2 เขาได้รับเหรียญบรอนซ์สตาร์มา 2 ครั้งสำหรับการปฏิบัติหน้าที่ในเกาะกวมและฟิลิปปินส์ ดอสได้มีชื่อเสียงมากขึ้นสำหรับตัวเขาในยุทธการที่โอกินาวะโดยได้ช่วยเหลือทหาร 75 คน ได้กลายเป็นเพียงผู้คัดค้านโดยอ้างมโนธรรมคนเดียวที่ได้รับเหรียญออฟออร์เนอร์หรือเหรียญกล้าหาญขั้นสูงสุดสำหรับการปฏิบัติหน้าที่ของเขาในช่วงสงครามโลกครั้งที่ 2 ชีวิตของเขาได้ถูกเขียนเป็นหนังสือ, สารคดีชื่อ ผู้คัดค้านโดยอ้างมโนธรรม (The Conscientious Objector) และภาพยนตร์ที่ได้รับการยกย่องในปี ค.ศ. 2016 เรื่องวีรบุรุษสมรภูมิปาฏิหาริย์(Hacksaw Ridge.)
เครื่องอิสริยาภรณ์

มีเดล ออฟ ฮอนเนอร์
เหรียญบรอนซ์สตาร์ ประดับ วี และใบโอ๊ค
เหรียญเพอเพิลฮาร์ท ประดับใบโอ๊ค (ใบโอ๊ค 2 ใบ)
เหรียญกูดคอนดัคทฺ (ทหารบก)
เหรียญอเมริกาดิเฟนเซอวิส
เหรียญอเมริกาแคมเพน
เหรียญเอซีแอททิค-แปซิฟิกแคมเพน ประดับหัวลูกศร และดาว (ดาว 3 ดวง)
เหรียญชัยชนะสงครามโลกครั้งที่ 2
เหรียญฟิลิปปินส์บะเรเชิน ประดับดาว
เดวิด วูดอาร์ด

| เดวิด วูดอาร์ด |
| --- | --- |
เดวิด วูดอาร์ดในปี 2563
เกิด: 6 เมษายน พ.ศ. 2507 (60 ปี) แซนตาบาร์บารา รัฐแคลิฟอร์เนีย สหรัฐ
อาชีพ: นักเขียน คีตกวี
สัญชาติ: อเมริกัน
จบจาก: มหาวิทยาลัยแคลิฟอร์เนีย แซนตาบาร์บารา โรงเรียนใหม่เพื่อการวิจัยทางสังคม
แนวร่วมในทางวรรณคดี: แนวคิดหลังยุคนวนิยม
เดวิด วูดอาร์ด (อังกฤษ: David Woodard; เกิด 6 เมษายน พ.ศ. 2507) คือ นักเขียนและวาทยากรชาวอเมริกัน ในช่วงปี พ.ศ. 2533 ได้กำหนดคำว่า prequiem ซึ่งเป็นคำผสมระหว่างคำว่า preemptive (เกี่ยวกับการจับจอง) และ requiem (เพลงสวดศพ) เพี่อใช้ในการอธิบายการปฏิบัติตามแนวทางพุทธในการประพันธ์เพลงเพื่อใช้เล่นก่อนการดับสิ้นของวัตถุ
ทั้งนี้วูดอาร์ดได้ทำงานให้กับฌาปนสถานในลอสแอนเจลิสในฐานะวาทยากรรวมถึงงานพิธีไว้อาลัยแก่ Leon Praport ใน พ.ศ. 2544 ที่เสียชีวิตจากรถไฟตกรางรวมถึงเล่นให้แก่ภรรยาของเขา Lola โดยเดวิดยังได้เล่นเพลงสวดศพให้แก่สัตว์ป่า อาทิ นกกระทุงน้ำตาลแคลิฟอร์เนีย
วูดอาร์ดเป็นที่รู้จักในการจำลอง Dreamachine ตะเกียงกล่อมประสาทที่จัดแสดงที่พิพิธภัณฑ์ทั่วโลก ในประเทศเยอรมนีและเนปาล เขาเป็นที่รู้จักในนามของผู้เขียนวารสาร Der Freund รวมถึงงานเขียนเกี่ยวกับกฏแห่งกรรม การรับรู้ของต้นไม้และการตั้งถิ่นฐานของชาวปารากวัยใน Nueva Germania
การศึกษา

วูดอาร์ดสำเร็จการศึกษาจาก โรงเรียนใหม่เพื่อการวิจัยทางสังคม และ มหาวิทยาลัยแห่งแคลิฟอร์เนียแซนตาบาร์บารา
นิวเยอรมนี

ใน พ.ศ. 2546 วูดอาร์ดได้รับการเลือกตั้งให้เป็นประธานสภาพ Juniper Hills (ลอสแอนเจลิส) รัฐแคลิฟอร์เนีย โดยได้แต่งตั้งเมืองพี่เมืองน้องกับ นิวเยอรมนี ประเทศปารากวัย ในการดำเนินการตามแผนที่ตั้งไว้วูดอาร์ดได้เดินทางไปยังยูโทเปียของนักมังสาวิรัติและนิยมสิทธิสตรีในสมัยก่อนและได้พบกับผู้นำชุมชน หลังจากการไปเยือนครั้งแรก เขาเลือกที่จะจัดตั้งชุมชนเพื่อใช้ทำการศึกษาแทนการพัฒนาความสัมพันธ์กับเมืองนี้ โดยสิ่งที่เขาสนใจเป็นพิเศษคือ แนวความคิดของลัทธิการเปลี่ยนผ่านของมนุษย์ไปยังอีกโพ้นหนึ่งโดย ริชาร์ด วากเนอร์ และ Elisabeth Förster-Nietzsche ร่วมกับสามี Bernhard Förster ทำการก่อตั้งและอาศัยในอาณานิคมระหว่างช่วงปี พ.ศ. 2429 ถึง 2432
ระหว่าง พ.ศ. 2547 ถึง 2549 วูดอาร์ดได้นำคณะเดินทางจำนวนมากไปยัง นิวเยอรมนี และได้รับการสนับสนุนจากรองประธานาธิบดีสหรัฐ ดิก ชีนีย์ ใน พ.ศ. 2554วูดอาร์ดได้อนุญาตให้นักเขียนนวนิยายชาวสวิส Christian Kracht ทำการเผยแพร่จดหมายส่วนตัวที่เขาเขียนเกี่ยวกับ นิวเยอรมนี จำนวนสองเล่น พิมพ์โดยสำนักพิมพ์ Wehrhahn Verlag แห่ง University of Hanover ในการแลกเปลี่ยนจดหมาย Frankfurter Allgemeine Zeitung ได้กล่าวว่า "วูดอาร์ดและ Kracht] ได้ทลายเส้นแบ่งระหว่างชีวิตและศิลปะอย่างสิ้นเชิง" Der Spiegel โดยเล่มแรก Five Years, vเล่มที่ 1, คือ "ผลงานการเตรียมตัวทางจิตวิญญาณ" สำหรับผลงานเล่มถัดมาของ Kracht ที่ชื่อ Imperium
จากคำกล่าวของ Andrew McCann, "Kracht ได้เดินทางไปพร้อมกับวูดอาร์ดไปยังสถานที่ที่ทายาทของผู้ตั้งถิ่นฐานเดิมได้อาศัยอยู่ในสภาพแวดล้อมที่แร้นแค้นอย่างยิ่ง จากนั้น Kracht ได้ทำตามความต้องการของวูดอาร์ดในการพัฒนาวัฒนธรรมของชุมชนและสร้างโรงอุปรากร ไบร็อยท์ บนพื้นที่ที่เคยเป็นที่อาศัยของครอบครัว Elisabeth Förster-Nietzsche" เมื่อไม่กี่ปีที่ผ่านมา นิวเยอรมนี ได้กลายเป็นจุดหมายปลายทางยอดนิยมโดยมีที่พักพร้อมอาหารเช้าให้บริการรวมถึงพิพิธภัณฑ์ประวัติศาสตร์
ดรีมแมชชีน

ระหว่าง พ.ศ. 2532 ถึง 2550 วูดอาร์ดได้สร้างงานจำลองของดรีมแมชชีน (Dreamachine) เครื่องศึกษาการเคลื่อนไหวของร่างกายที่ได้คิดค้นขึ้นโดย Brion Gysin และ Ian Sommerville โดยประกอบด้วยกระบอกที่เป็นช่องทำจากทองแดงและกระดาษและหมุนรอบตะเกียงไฟฟ้า หากปิดตามองเข้าไป เครื่องดังกล่าวจะทำให้จิตใจเกิดอาการผิดปกติคล้ายกับผลของยาหรือการฝัน
หลังจากที่ได้อุทิศ Dreamachine ให้แก่ วิลเลียม เอส. เบอร์โรห์ส ในผลงาน Ports of Entry ในงาน พ.ศ. 2539 LACMA นั้น วูดอาร์ด ได้เป็นเพื่อนกับนักเขียนและได้มอบ "แบบจำลองโบฮีเมียน" (กระดาษ) ของ Dreamachine เพื่อเป็นของขวัญครบรอบวันเกิด 83 ปี จากนั้น ซัทเทบีส์ ได้ทำการประมูลเครื่องก่อนหน้านี้ให้แก่นักสะสมบุคคลใน พ.ศ. 2545 และเครื่องรุ่นหลังได้ถูกยืมโดย เบอร์โรห์ส เพื่อจัดแสดงที่ Spencer Museum of Art
หมายเหตุและการอ้างอิง > บันทึก

↑  นักนิรุกติศาสตร์คลาสสิคชาวสวิว Thomas Schmidt ได้เปรียบเทียบเสียงของ Woodard เพื่อเป็นเสียงประกอบในนิยายของ ทอมัส พินชอน
↑  ในปี พ.ศ. 2533 Woodard ได้ประดิษฐ์เครื่องออกฤทธิ์ต่อประสาทที่ชื่อว่า Feraliminal Lycanthropizer ซึ่งส่งผลตรงกันข้ามกันกับ Dreamachine.
แหล่งข้อมูลอื่น

BnF: cb16616878t
GND: 1014196620
ISNI: 0000 0003 5593 5615
VIAF: 174755630
WorldCat: 174755630
วูดอาร์ด และ เบอร์โรห์ส กับ ดรีมแมชชีน ประมาณปี 2540
เดอร์ตีวีเมน

| "Dirty Women"> เพลงโดยBlack Sabbath.จากอัลบั้มTechnical Ecstasy |
| --- | --- |
วางจำหน่าย: September 25, 1976 (US) October 8, 1976 (UK)
บันทึกเสียง: Criteria Studios
แนวเพลง: Heavy metal, hard rock
ความยาว: 7:13
ค่ายเพลง: Vertigo (UK) Warner Bros. (US)  Castle (UK) 1996 Sanctuary (UK) 2004
ผู้ประพันธ์เพลง: Ozzy Osbourne Tony Iommi Geezer Butler Bill Ward
โปรดิวเซอร์: Black Sabbath
เดอร์ตีวีเมน (อังกฤษ: Dirty Women) เป็นซิงเกิลของวงเฮฟวีเมทัล แบล็ค ซับบาธ ในปี 1976 จากอัลบั้ม Technical Ecstasy แต่งโดย Tony Iommi
เดวิด เอเยอร์

| เดวิด เอเยอร์ |
| --- | --- |
เอเยอร์ ในปี 2017
เกิด:  (1968-01-18) 18 มกราคม ค.ศ. 1968 (56 ปี) แชมเปญ, รัฐอิลลินอย, สหรัฐ
อาชีพ: ผู้ผลิตภาพยนตร์
ปีปฏิบัติงาน: 2000–ปัจจุบัน

ยศที่ได้รับการแต่งตั้ง
รับใช้:  United States of America
แผนก/สังกัด:  กองทัพเรือสหรัฐอเมริกา
ประจำการ: 1986–1988
 
เดวิด เอเยอร์ (อังกฤษ: David Ayer) เกิดวันที่ 18 มกราคม ค.ศ. 1968 เป็นผู้กำกับภาพยนตร์ ผู้อำนวยการสร้างและนักเขียนบทชาวอเมริกัน เขาเขียนบทภาพยนตร์เรื่อง ตำรวจระห่ำ...คดไม่เป็น (2001) ร่วมเขียนบท เร็ว..แรงทะลุนรก (2001) และกำกับ ฮาร์ช ไทมส์: คู่ดิบ ฝ่าเมืองเถื่อน (2005), สตรีท คิงส์: ตำรวจเดือดล่าล้างเดน (2008), เอนด์ ออฟ วอทช์: คู่ปราบกำราบนรก (2012), แซมบาเทจ: คนเหล็กล่านรก (2014), ฟิวรี่: วันปฐพีเดือด (2014) ภาพยนตร์จักรวาลขยายดีซี ทีมพลีชีพ มหาวายร้าย (2016) และ เน็ตฟลิกซ์' ไบรท์ (2017)
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 2000 | อู-571: ดิ่งเด็ดขั้วมหาอำนาจ | ไม่ | ใช่ | ไม่ |  |
| 2001 | ตำรวจระห่ำ...คดไม่เป็น | ไม่ | ใช่ | ใช่ |  |
| 2001 | เร็ว..แรงทะลุนรก | ไม่ | ใช่ | ไม่ |  |
| 2002 | ดาร์ก บลู: มือปราบ ห่าม ดิบ เถื่อน | ไม่ | ใช่ | ไม่ |  |
| 2003 | ส.ว.า.ท. หน่วยจู่โจมระห่ำโลก | ไม่ | ใช่ | ไม่ |  |
| 2004 | เทคคิง ไลฟ์ส: สวมรอยฆ่า | ไม่ | ไม่มีเครดิต | ไม่ |  |
| 2005 | ฮาร์ช ไทมส์: คู่ดิบ ฝ่าเมืองเถื่อน | ใช่ | ใช่ | ใช่ |  |
| 2008 | สตรีท คิงส์: ตำรวจเดือดล่าล้างเดน | ใช่ | ไม่ | ไม่ |  |
| 2012 | เอนด์ ออฟ วอทช์: คู่ปราบกำราบนรก | ใช่ | ใช่ | ใช่ |  |
| 2014 | แซมบาเทจ: คนเหล็กล่านรก | ใช่ | ใช่ | ใช่ |  |
| 2014 | ฟิวรี่: วันปฐพีเดือด | ใช่ | ใช่ | ใช่ |  |
| 2016 | ทีมพลีชีพ มหาวายร้าย | ใช่ | ใช่ | ไม่ |  |
| 2017 | ไบรท์ | ใช่ | ไม่ | ใช่ | ฉายในเน็ตฟลิกซ์ |
| 2020 | ทีมนกผู้ล่า กับฮาร์ลีย์ ควินน์ ผู้เริดเชิด | ไม่ | ไม่ | ฝ่ายบริหาร |  |
| 2020 | แก๊งเดือดรีดภาษีเลือด | ใช่ | ใช่ | ใช่ |  |
| 2024 | เดอะ บีคีปเปอร์: นรกเรียกพ่อ | ใช่ | ไม่ | ใช่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ เดวิด เอเยอร์
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 2005 | ฮาร์ช ไทมส์: คู่ดิบ ฝ่าเมืองเถื่อน |  48% (5.50/10) (99 รีวิว) |  | 56 (24 รีวิว) | 6.8 (68,746) | $2,000,000 | $5,969,708 |
| 2008 | สตรีท คิงส์: ตำรวจเดือดล่าล้างเดน |  38% (5.10/10) (152 รีวิว) |  | 55 (28 รีวิว) | 6.8 (121,402) | $20,000,000 | $66,476,363 |
| 2012 | เอนด์ ออฟ วอทช์: คู่ปราบกำราบนรก |  85% (7.20/10) (183 รีวิว) |  | 68 (37 รีวิว) | 7.6 (270,719) | $7,000,000 | $57,586,606 |
| 2014 | แซมบาเทจ: คนเหล็กล่านรก |  21% (4.30/10) (113 รีวิว) |  | 41 (31 รีวิว) | 5.7 (66,459) | $35,000,000 | $22,126,842 |
| 2014 | ฟิวรี่: วันปฐพีเดือด |  76% (6.90/10) (262 รีวิว) |  | 64 (47 รีวิว) | 7.6 (551,690) | $68,000,000 | $211,822,697 |
| 2016 | ทีมพลีชีพ มหาวายร้าย |  26% (4.80/10) (394 รีวิว) |  | 40 (53 รีวิว) | 5.9 (724,745) | $175,000,000 | $749,200,054 |
| 2017 | ไบรท์ |  26% (4.10/10) (113 รีวิว) |  | 29 (26 รีวิว) | 6.3 (202,446) | $90,000,000 | — |
| 2020 | แก๊งเดือดรีดภาษีเลือด |  18% (3.80/10) (72 รีวิว) |  | 22 (14 รีวิว) | 4.8 (15,531) | $20,000,000 | $1,325,781 |
| 2024 | เดอะ บีคีปเปอร์: นรกเรียกพ่อ |  71% (5.90/10) (177 รีวิว) |  | 53 (36 รีวิว) | 6.4 (104,763) | $40,000,000 | $152,720,535 |
| เฉลี่ย และ รวม | เฉลี่ย และ รวม |  45% (5.29/10) | 48 | 48 | 6.4 | $457 ล้าน | $1,267,228,586 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

เดวิด เอเยอร์ ที่อินเทอร์เน็ตมูวีเดตาเบส
เดอะ ก็อดฟาเธอร์ (นวนิยาย)

| --- | --- |

ผู้ประพันธ์: มาริโอ พูโซ
ศิลปินปก: เอส. นีล ฟูจิตะ
ประเทศ: สหรัฐ
ภาษา: ภาษาอังกฤษ
ชุด: เดอะก็อดฟาเธอร์
ประเภท: นวนิยายอาชญากรรม
สำนักพิมพ์: G. P. Putnam's Sons
วันที่พิมพ์: 10 มีนาคม 1969
เลขทศนิยมดิวอี: 813.54
เรื่องก่อนหน้า: The Family Corleone 
เรื่องถัดไป: The Sicilian 
เดอะก็อดฟาเธอร์ (อังกฤษ: The Godfather) เป็นนวนิยายเกี่ยวกับครอบครัวมาเฟียชาวอิตาลี ที่อพยพจากเมืองเล็กๆ ชื่อคอร์เลโอเน ใกล้กับเมืองปาแลร์โม เกาะซิซิลี ไปอยู่ที่เมืองนิวยอร์ก สหรัฐอเมริกา  เขียนโดยมาริโอ พูโซ โดยมีเนื้อเรื่องครอบคลุมช่วงทศวรรษ ค.ศ. 1945 - 1955  ตีพิมพ์ครั้งแรกเมื่อ ค.ศ. 1969
ต่อมาถูกนำไปดัดแปลงเป็นภาพยนตร์ เดอะก็อดฟาเธอร์ กำกับโดยฟรานซิส ฟอร์ด คอปโปลา ออกฉายเมื่อปี ค.ศ. 1972 และมีภาคต่ออีก 2 ภาค คือ เดอะก็อดฟาเธอร์ ภาค 2 (1974) เดอะก็อดฟาเธอร์ ภาค 3 (1990)  และเป็นภาพยนตร์ฉายทางโทรทัศน์ เดอะก็อดฟาเธอร์ซากา โดยนำภาพยนตร์ภาคแรก และภาคสองมาตัดต่อรวมกัน ฉายทางช่อง NBC เมื่อ ค.ศ. 1977
มาริโอ พูโซ ได้เขียนนวนิยายภาคต่อ ใช้ชื่อว่า The Sicilian (1984) และหลังจากเขาเสียชีวิตเมื่อ ค.ศ. 1999 ได้มีผู้เขียนนวนิยายภาคต่อ อีก 2 ภาคคือ The Godfather Returns (2004) และ The Godfather's Revenge (2006) เขียนโดย มาร์ก ไวน์การ์ดเนอร์
นวนิยายเดอะก็อดฟาเธอร์ ฉบับภาษาไทย แปลโดย ธนิต ธรรมสุคติ และ เดอะซิซิเลียน แปลโดย ยอดขวัญ (พ.ศ. 2529)  และ จักกพันธ์ อัศวกุล
เดสทรักทอยด์

เว็บไซต์ข่าววิดีโอเกม
| --- | --- |
โลโก้ที่มีมิสเตอร์เดสทรักทอยด์ ซึ่งเป็นแมสคอตของเว็บไซต์
ประเภท: บล็อกวิดีโอเกม
เจ้าของ: เกมูส์กรุป
ยูอาร์แอล: destructoid.com
ลงทะเบียน: ไม่บังคับ (ฟรี)
เปิดตัว: 16 มีนาคม 2006; 18 ปีก่อน (2006-03-16)
สถานะปัจจุบัน: กำลังดำเนินอยู่
เดสทรักทอยด์ (อังกฤษ: Destructoid) เป็นเว็บไซต์ที่ก่อตั้งขึ้นในฐานะบล็อกเกี่ยวกับวิดีโอเกมเมื่อเดือนมีนาคม ค.ศ. 2006 โดยยานิเอร์ กอนซาเลซ ผู้เป็นนักเขียนการ์ตูนและนักประพันธ์ชาวคิวบา-อเมริกัน ซึ่งบริษัทเอนธิวซิแอสต์เกมมิงได้เข้าซื้อเว็บไซต์นี้ใน ค.ศ. 2017 และขายให้แก่เกมูส์กรุปใน ค.ศ. 2022
ประวัติ

เว็บไซต์เดสทรักทอยด์เป็นของยานิเอร์ "นิเอโร" กอนซาเลซ เพื่อที่เขาจะได้เข้าร่วมงานอิเล็กทรอนิกเอ็นเตอร์เทนเมนต์เอ็กซ์โป (E3) ใน ค.ศ. 2006 โดยหลังจากถูกปฏิเสธ กอนซาเลซก็เริ่มเขียนบทบรรณาธิการต้นฉบับและวาดภาพการ์ตูน ซึ่งได้รับเลือกจากบล็อกเกมที่มีชื่อเสียงอย่างจอยสติค และโคตากุ กระทั่งใน ค.ศ. 2007 เว็บไซต์ดังกล่าวได้เปิดตัวอีกครั้งพร้อมกับบล็อกของผู้ใช้, ฟอรัม และทีมงานผู้มีส่วนร่วม บล็อกของยานิเอร์ถูกย้ายออกจากหน้าแรก โดยหันไปใช้รูปแบบที่มีการแก้ไขโดยเจ้าหน้าที่และมีผู้เขียนหลายคน เช่นเดียวกับเว็บไซต์ไอจีเอ็น เดสทรักทอยด์เสนอการลงทะเบียนฟรีและผู้อ่านสามารถส่งบล็อกนอกโฮมเพจได้
หลังจากงานอิเล็กทรอนิกเอ็นเตอร์เทนเมนต์เอ็กซ์โป กอนซาเลซได้ปรากฏตัวในงานแถลงข่าวโดยแต่งตัวเป็นมิสเตอร์เดสทรักทอยด์ (แมสคอตหุ่นยนต์ของเว็บไซต์เดสทรักทอยด์ ที่แสดงบนโลโก้และสื่อส่งเสริมการขาย) เพื่อแจกใบปลิวส่งเสริมการขาย งานบรรณาธิการต้นฉบับดังกล่าวได้รับการเผยแพร่ในกระแสหลักรวมถึงรายการเว็บเฮย์แอช, วอตชาเพลย์อิน'? ที่ปัจจุบันเผยแพร่ในเว็บไซต์เกมเทรลเลอส์ ส่วนมิสเตอร์เดสทรักทอยด์ได้รับการออกแบบใหม่ใน ค.ศ. 2012 โดยวอลปิน พรอพส์ ซึ่งมีวงจรไฟแอลอีดีแบบเคลื่อนไหว และยังคงใช้งานเป็นแมสคอตในงานแถลงข่าว
ครั้นใน ค.ศ. 2017 เว็บไซต์ดังกล่าวถูกซื้อกิจการโดยบริษัทเอนธิวซิแอสต์เกมมิง ซึ่งเป็นบริษัทที่ตั้งอยู่ในโทรอนโต กระทั่งต่อมา ทางเอนธิวซิแอสต์ได้ขายเว็บไซต์นี้ให้แก่เกมูส์กรุปในเดือนกันยายน ค.ศ. 2022
แหล่งข้อมูลอื่น

เว็บไซต์ทางการ
เดวิด เอมิส

| เซอร์เดวิด เอมิส |
| --- | --- |
ภาพถ่ายบุคคลทางการ 2020

สมาชิกรัฐสภาสหราชอาณาจักร สำหรับแม่แบบ:Constlk
ดำรงตำแหน่ง 1 พฤษภาคม 1997 – 15 ตุลาคม 2021
ก่อนหน้า: พอล ชานเนิน
ถัดไป: ยังไม่ประกาศ
สมาชิกรัฐสภา สำหรับแม่แบบ:Constlk
ดำรงตำแหน่ง 9 มิถุนายน 1983 – 8 เมษายน 1997
ก่อนหน้า: ฮาร์วีย์ พร็อคเทอร์
ถัดไป: อังเจลา สมิธ
 
ข้อมูลส่วนบุคคล
เกิด: เดวิด อานธอนี อันดรู เอมิส 26 มีนาคม ค.ศ. 1952(1952-03-26) พลาสโต เอสเซ็กส์ ประเทศอังกฤษ
เสียชีวิต: 15 ตุลาคม ค.ศ. 2021(2021-10-15) (69 ปี) ลี-ออน-ซี เอสเซ็กส์ ประเทศอังกฤษ
สาเหตุการเสียชีวิต: ถูกฆาตกรรม (แผลแทง)
พรรคการเมือง: คอนเซอร์เวทีฟ
คู่สมรส: จูเลีย อาร์โนลด์ (สมรส 1983)
บุตร: 5, รวมถึง เคที
การศึกษา: เซนท์บอนาเวนเชอร์ส์แกรมมาร์สกูล
ศิษย์เก่า: มหาวิทยาลัยบอร์นมัธ (BS)
คณะกรรมาธิการ:   คณะกรรมการสาธารณสุข (1998–2008)  Chairmen's Panel Committee (2001–2021)  Administration Committee (2015–2020) 
เว็บไซต์: เว็บไซต์ทางการ

เซอร์ เดวิด อานธอนี อันดรู เอมิส (อังกฤษ: Sir David Anthony Andrew Amess; /ˈeɪmɪs/ ay-miss; 26 มีนาคม 1952 – 15 ตุลาคม 2021) เป็นนักการเมืองชาวอังกฤษ สมาชิกรัฐสภา (MP) ผู้แทนเขตเลือกตั้งเซาธ์เอนด์เวสท์ ตั้งแต่เดือนพฤษภาคม 1997 กระทั่งถูกฆาตกรรมในปี 2021 ก่อนหน้านี้เขาเคยเป็น MP ผู้แทนเขตบาซซิลเดินตั้งแต่ปี 1983 ถึงเมษายน 1997 เขาเป็นสมาชิกพรรคคอนเซอร์เวทีฟ
เขาเกิดและเติบโตในเอสเซ็กซ์ จบการศึกษาเศรษฐศาสตร์และการปกครองจากมหาวิทยาลัยบอร์นมัธ และเคยประกอบอาชีพเป็นครู, นักประกันภัย และที่ปรึกษาอยู่เป็นระยะเวลาสั้น ๆ เขาได้รับการเลือกตั้งเป็นสมาชิกสภาท้องถิ่นของพรรคคอนเซอร์เวทีฟประจำเรดบริดจ์ในปี 1982 และ MP ผู้แทนเขตบาซซิลเดินในปี 1983 ในการปกครอง ตำแหน่งสูงสุดของเขาในรัฐบาลคือเลขาธิการรัฐสภาไพรเวทให้กับไมเคิล พอร์ทิลโลนานถึงสิบปี เขามีบทขาทมากในตำแหน่งแบ็กเบนเชอร์ (backbencher) และมีส่วนช่วยผลักดันกฎหมายต่าง ๆ เช่น พระราชบัญญัติห้ามการล่ามเชือกโดยทารุณ (Against Cruel Tethering Act; 1988) และพระราชบัญญัติอนุรักษ์พลังงานและบ้านเรือนอบอุ่น (Warm Homes and Energy Conservation Act; 2000) เขาสนับสนุนการช่วยเหลือผู้ป่วยเอนโดเมทริโอซิส และ สวัสดิภาพสัตว์ เช่นในการสนับสนุนพระราชบัญญัติห้ามการล่าจิ้งจอกในปี 2004
เอมิสมีมุมมองทางการเมืองแบบอนุรักษ์นิยมทางสังคม สนับสนุนโทษประหารชีวิต (capital punishment) และ เบร็กซิต เขาคัดค้านการทำแท้ง และเป็นคริสต์ศาสนิกชนคาทอลิก เขาสมรสในปี 1983 มีลูกด้วยกันห้าคน ลูกชายคนเดียวของเขาซึ่งชื่อเดียวกันเคยถูกจำคุกสี่ปีเมื่อปี 2005 ฐานจงใจทำร้ายร่างกายให้เกิดแผลหลังเขาทุบขวดแชมเปญใส่ศีรษะของชายคนหนึ่งในไนต์คลับ ในบรรดาลูกของเขาคือนางแบบ เคที เอมิส
เมื่อวันที่ 15 ตุลาคม 2021 เอมิสถูกแทงด้วยอาวุธมีคมหลายครั้งขณะลงพื้นที่พูดคุยในลี-ออน-ซี เขาเสียชีวิตทันทีในที่เกิดเหตุ
เดอ ฮาวิลแลนด์ แคนาดา ดีเอชซี-7

เดอ ฮาวิลแลนด์ ดีเอชซี-7 , แดช-7
เดอ ฮาวิลแลนด์ ดีเอชซี-7  (อังกฤษ: de Havilland Canada Dash 7)  เดอ ฮาวิลแลนด์ แคนาดา ดีเอชซี-7 หรือ แดช-7 เป็นเครื่องบินโดยสารที่สร้างขึ้นเพื่อให้ขึ้นลงในระยะสั้น หรือ ลงบนสนามหญ้าได้ โครงการ แดช-7 เริ่มในปี ค.ศ. 1972 เครื่องต้นแบบเริ่มบินเป็นครั้งแรกในวันที่ 27 มีนาคม ค.ศ. 1975 เครื่องแรกจากสายการผลิตส่งมอบในปี ค.ศ. 1974
รายละเอียด ดีเอชซี-7

ผู้สร้าง: บริษัท เดอ ฮาวิลแลนด์ (แคนาดา)
ประเภท: โดยสาร-ขนส่ง พิสัยบินใกล้ ขึ้นลงระยะสั้น
เครื่องยนต์: เทอร์โบใบพัด แพรท์ แอนด์ วิทนีย์ (สร้างในแคนาดา) พีที 6 เอ-50 ให้กำลังเครื่องละ 1,120 แรงม้า 4 เครื่อง
กางปีก: 28.35 เมตร
ยาว: 24.58 เมตร
สูง: 7.98 เมตร
พื้นที่ปีก: 79.90 ตารางเมตร
น้ำหนักเปล่า: 11,130 กิโลกรัม
น้ำหนักบรรทุกสูงสุด: 4,017 กิโลกรัม
น้ำหนักวิ่งขึ้นสูงสุด: 18,597 กิโลกรัม
อัตราเร็วเดินทางขั้นสูง: 434 กิโลเมตร/ชั่วโมง ที่ระยะสูง 4,570 เมตร
อัตราเร็วเดินทางไกล: 379 กิโลเมตร/ชั่วโมง ที่ระยะสูง 6,560 เมตร
เพดานบินใช้งาน : 6,770 เมตร
4,330 เมตร เมื่อเครื่องยนต์ดับ 1 เครื่อง
ระยะทางวิ่งขึ้นพ้น 10.7 เมตร: 710 เมตร
ระยะทางร่อนลงจาก 10.7 เมตร: 408 เมตร
พิสัยบิน : 1,504 เมตร เมื่อมีภารกรรมบรรทุกสูงสุด
2,293 กิโลเมตร เมื่อบรรทุกเชื้อเพลิงเต็มที่
เดสมอนด์ เชม

| เดสมอนด์ เชม |
| --- | --- |

เกิด: 30 กรกฎาคม พ.ศ. 2530 (37 ปี) เมลเบิร์น ออสเตรเลีย
อาชีพ: นักแสดง
ปีปฏิบัติงาน: พ.ศ. 2550–ปัจจุบัน
เดสมอนด์ เชม (อังกฤษ: Desmond Chiam) เป็นนักแสดงชาวออสเตรเลียที่มีชื่อเสียงจากการรรับบท ไวแอตต์ โคล ในเรื่อง รีฟเบรก และผู้พันริกาในเรื่อง เดอะแชนนาราครอนิเคิลส์
อาชีพ

ในช่วงแรกเชมประกอบอาชีพทนายความหลังจากจบการศึกษาจากมหาวิทยาลัยเมลเบิร์น เมื่อรู้สึกไม่พอใจกับวิชาชีพหลังจากผ่านไปสามเดือน เขาจึงตัดสินใจหันเหสู่สาขาการเต้นเบรกแดนซ์และการแสดง
เดวิด ฟินเชอร์

| เดวิด ฟินเชอร์ |
| --- | --- |
ฟินเชอร์ ในปี ค.ศ. 2023
เกิด: เดวิด แอนดรูว์ ลีโอ ฟินเชอร์  (1962-08-28) 28 สิงหาคม ค.ศ. 1962 (62 ปี) เดนเวอร์, รัฐโคโลราโด, สหรัฐ
อาชีพ: ผู้กำกับภาพยนตร์และโทรทัศน์ ผู้อำนวยการสร้าง
ปีปฏิบัติงาน: 1980–ปัจจุบัน
คู่สมรส: ดอนย่า ฟิโอเรนติโน่  (สมรส 1990; หย่า 1995) ชีน แชฟฟิน  (สมรส 1996)
บุตร: 1
เดวิด ฟินเชอร์ (อังกฤษ: David Fincher;  เกิด: 28 สิงหาคม ค.ศ. 1962 ที่เดนเวอร์ รัฐโคโลราโด; ชื่อเต็ม: เดวิด ลีโอ ฟินเชอร์ (David Leo Fincher)) เป็นผู้กำกับภาพยนตร์ชาวอเมริกันที่มีชื่อเสียง
ฟินเชอร์ เกิดที่เมืองเดนเวอร์ ในรัฐโคโลราโด มีพ่อเป็นผู้สื่อข่าวของนิตยสารไลฟ์ และขณะเป็นนักเรียนชั้นมัธยมศึกษาตอนปลายเคยเป็นผู้ผลิตข่าวให้กับสถานทีโทรทัศน์ท้องถิ่น
ฟินเชอร์ เริ่มต้นงานในแวดวงภาพยนตร์ด้วยการเป็นผู้ช่วยผู้กำกับภาพจากภาพยนตร์ไตรภาคชุด Star Wars ในตอน Return of the Jedi  ในปี ค.ศ. 1983 ขณะอายุได้ 19 ปี และเป็นผู้กำกับมิวสิกวิดีโอให้กับมาดอนนา ศิลปินป๊อปหญิงชื่อดังระดับโลก ในหลายเพลง เช่น Vogue, Express yourself, Oh Father และยังเป็นผู้กำกับภาพยนตร์โฆษณาให้กับรองเท้ากีฬาไนกี้อีกด้วย ด้วยอายุเพียง 21 ปี  ก่อนจะเริ่มต้นงานภาพยนตร์จริง ๆ เมื่อปี ค.ศ. 1992 กับเรื่อง Alien³ ขณะอายุเพียงแค่ 27 ปีเท่านั้น ซึ่งในขณะนั้นฟินเชอร์ถูกมองว่ายังอ่อนประสบการณ์ เนื่องจากเป็นภาพยนตร์ไซไฟสยองขวัญที่ใช้ทุนสร้างสูง ซ้ำยังมีข่าวคราวถึงความขัดแย้งภายในบริษัทผู้สร้างอีกด้วย แต่ซิกัวร์นีย์ วีเวอร์ นักแสดงนำหญิงในเรื่องกล่าวถึงฟินเชอร์ว่า เขาเป็นผู้กำกับที่อ่อนไหว และเข้าใจถึงสถานการณ์ เนื่องจากเธอต้องเผชิญกับความกดดันและความเครียดอย่างสูงระหว่างถ่ายทำ ทั้งต้องเปลือยกายนอนอยู่บนโต๊ะโดยมีผ้าคลุมเพียงผืนเดียว โดยที่ใส่คอนเทคเลนส์สีแดงที่หนาทึบอยู่เพื่อทำให้ดูเหมือนเลือดออกในตา ทำให้เธอมองอะไรไม่เห็นเหมือนคนตาบอด  และต้องเจอกับฝูงแมลงคลานไต่ยั้วเยี้ยไปมาตามลำตัว บางครั้งก็เข้าหูเข้าตา ทั้งยังต้องลืมตาและไม่ลืมบทพูดด้วย
สไตล์การกำกับภาพยนตร์ของฟินเชอร์นั้นเป็นไปในลักษณะมืดทึมแต่ทันสมัย และเคยได้รับการเสนอชื่อเข้าชิงรางวัลออสการ์มาแล้ว ผลงานที่โดดเด่นได้แก่ Se7en, Fight Club, Zodiac และ  The Curious Case of Benjamin Button เป็นต้น
ผลงาน > ภาพยนตร์

| ปี | เรื่อง | ผู้กำกับ | ผู้อำนวยการสร้าง ฝ่ายบริหาร | หมายเหตุ |
| --- | --- | --- | --- | --- |
| 1992 | เอเลี่ยน 3: อสูรสยบจักรวาล | ใช่ | ไม่ |  |
| 1995 | เซเว่น: เจ็ดข้อต้องฆ่า | ใช่ | ไม่ |  |
| 1997 | เกมตาย...ต้องไม่ตาย | ใช่ | ไม่ |  |
| 1999 | ไฟท์ คลับ: ดิบดวลดิบ | ใช่ | ไม่ |  |
| 2001 | เดอะ ไฮร | ไม่ | ใช่ |  |
| 2002 | ห้องเช่านิรภัยท้านรก | ใช่ | ไม่ |  |
| 2005 | เด็กบอร์ดพันธุ์ซ่าส์ขาติดล้อ | ไม่ | ใช่ |  |
| 2006 | เลิฟ แอนด์ ออเทอร์ ดิแซสเตอร์ | ไม่ | ใช่ |  |
| 2007 | ตามล่า รหัสฆ่า ฆาตกรอำมหิต | ใช่ | ไม่ |  |
| 2008 | เบนจามิน บัตตัน อัศจรรย์ฅนโลกไม่เคยรู้ | ใช่ | ไม่ |  |
| 2010 | เดอะ โซเชียล เน็ตเวิร์ก | ใช่ | ไม่ |  |
| 2011 | พยัคฆ์สาวรอยสักมังกร | ใช่ | ไม่ |  |
| 2014 | กอน เกิร์ล: เล่นซ่อนหาย | ใช่ | ไม่ |  |
| 2018 | พยัคฆ์สาวล่ารหัสใยมรณะ | ไม่ | ใช่ |  |
| 2020 | แมงค์ | ใช่ | ไม่ | ฉายในเน็ตฟลิกซ์ |
| 2023 | เดอะ คิลเลอร์: นักฆ่า | ใช่ | ไม่ | ฉายในเน็ตฟลิกซ์ |
ผลงาน > โทรทัศน์

| ปี | เรื่อง | ผู้กำกับ | ผู้อำนวยการสร้าง ฝ่ายบริหาร | หมายเหตุ |
| --- | --- | --- | --- | --- |
| 2013–2018 | เฮาส์ ออฟ คาร์ดส: เกมอำนาจ | ใช่ | ใช่ | ฉายในเน็ตฟลิกซ์ / กำกับตอน: "บทที่ 1" และ "บทที่ 2" |
| 2017–2019 | มายด์ฮันเตอร์ | ใช่ | ใช่ | ฉายในเน็ตฟลิกซ์ / กำกับ 7 ตอน |
| 2019–ปัจจุบัน | กลไก หัวใจ ดับสูญ | ใช่ | ใช่ | ฉายในเน็ตฟลิกซ์ / กำกับตอน: เส้นทางมรสุม |
| 2021 | มองผ่านเลนส์ | ไม่ | ใช่ | ฉายในเน็ตฟลิกซ์ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ เดวิด ฟินเชอร์
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1992 | เอเลี่ยน 3: อสูรสยบจักรวาล |  47% (5.70/10) (90 คน) |  | 59 (20 คน) | 6.4 (322,674) | $50,000,000 | $159,814,498 |
| 1995 | เซเว่น: เจ็ดข้อต้องฆ่า |  83% (7.70/10) (147 คน) |  | 65 (22 คน) | 8.6 (1,820,596) | $33,000,000 | $327,333,559 |
| 1997 | เกมตาย...ต้องไม่ตาย |  77% (7.40/10) (65 คน) |  | 63 (19 คน) | 7.7 (434,589) | $50,000,000 | $109,423,648 |
| 1999 | ไฟท์ คลับ: ดิบดวลดิบ |  80% (7.40/10) (185 คน) |  | 67 (36 คน) | 8.8 (2,354,195) | $63,000,000 | $101,320,107 |
| 2002 | ห้องเช่านิรภัยท้านรก |  76% (6.90/10) (189 คน) |  | 65 (36 คน) | 6.8 (299,479) | $48,000,000 | $197,079,546 |
| 2007 | ตามล่า รหัสฆ่า ฆาตกรอำมหิต |  90% (7.70/10) (266 คน) |  | 79 (40 คน) | 7.7 (‎605,746) | $65,000,000 | $84,786,496 |
| 2008 | เบนจามิน บัตตัน อัศจรรย์ฅนโลกไม่เคยรู้ |  72% (7.20/10) (259 คน) |  | 70 (37 คน) | 7.8 (701,264) | $150,000,000 | $335,802,786 |
| 2010 | เดอะ โซเชียล เน็ตเวิร์ก |  96% (9.00/10) (337 คน) |  | 95 (42 คน) | 7.8 (766,106) | $40,000,000 | $224,927,749 |
| 2011 | พยัคฆ์สาวรอยสักมังกร |  86% (7.60/10) (259 คน) |  | 71 (41 คน) | 7.8 (499,203) | $90,000,000 | $232,617,430 |
| 2014 | กอน เกิร์ล: เล่นซ่อนหาย |  88% (8.00/10) (376 คน) |  | 79 (49 คน) | 8.1 (1,079,926) | $61,000,000 | $369,330,363 |
| 2020 | แมงค์ |  83% (7.60/10) (355 คน) |  | 79 (52 คน) | 6.8 (‎83,381) | $25,000,000 | $100,072 |
| 2023 | เดอะ คิลเลอร์: นักฆ่า |  85% (7.40/10) (292 คน) |  | 73 (59 คน) | 6.7 (‎191,647) | $175,000,000 | $455,301 |
| เฉลี่ย และ รวม | เฉลี่ย และ รวม |  80% (7.47/10) | 72 | 72 | 7.6 | $850 ล้าน | $2,142,991,555 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัล

จำนวนรางวัลที่เข้าชิงและได้รับจากภาพยนตร์ของ เดวิด ฟินเชอร์
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |

| 1992 | เอเลี่ยน 3: อสูรสยบจักรวาล | 1 |  | 1 |  |  |  |
| 1995 | เซเว่น: เจ็ดข้อต้องฆ่า | 1 |  | 1 |  |  |  |
| 1999 | ไฟท์ คลับ: ดิบดวลดิบ | 1 |  |  |  |  |  |
| 2008 | เบนจามิน บัตตัน อัศจรรย์ฅนโลกไม่เคยรู้ | 13 | 3 | 11 | 3 | 5 |  |
| 2010 | เดอะ โซเชียล เน็ตเวิร์ก | 8 | 3 | 6 | 3 | 6 | 4 |
| 2011 | พยัคฆ์สาวรอยสักมังกร | 5 | 1 | 2 |  | 2 |  |
| 2014 | กอน เกิร์ล: เล่นซ่อนหาย | 1 |  | 2 |  | 4 |  |
| 2020 | แมงค์ | 10 | 2 | 6 | 1 | 6 |  |
| ทั้งหมด | ทั้งหมด | 40 | 9 | 29 | 7 | 23 | 4 |
แหล่งข้อมูลอื่น

เดวิด ฟินเชอร์ ที่อินเทอร์เน็ตมูวีเดตาเบส